275 



Paa Grund af Taage fik jeg den anden Dag ingen Observa- 

 tioner, saa ]<un Kompasset og Skridttælleren kunde anvendes 

 til Bestemmelsen af Retninger og Afstande. Hvor langt vi der- 

 for vare trængte frem, da vi om Eftermiddagen Kl. 3 standsedes 

 af en mægtig Bræelv, den første, der kom ned paa Østsiden, 

 og som ikke lod sig vade, kan ikke nøjagtig angives, saa meget 

 mere, som Elvlejet i Dag langt fra var saa jævnt som i Gaar, 

 saa Skridttællerens Angivelse ikke nær havde den Værdi som 

 Dagen før. Den viste, at vi den anden Dag havde gaaet hen- 

 imod 14000 Skridt, indtil Elven standsede os; men jeg antager 

 ikke, at dette svarer til mere end det Halve eller to Trediedele 

 af Afstanden igaar. Her bøjer Dalen igjen og gaar i S. 30^ 0. 

 Taagen lettede heldigvis og vi kunde nu se, at Dalen lukkedes 

 ved, at 4 betydelige Bræer kom ned i Enden af den. Det Maal, 

 vi havde sat os, nemlig at se, hvor denne Dal førte hen, var 

 altsaa naaet; altsaa ogsaa denne Diskos største Dal førte ikke 

 gjennem Øen; men endte i det indre Højland. — Dalbunden 

 laa, der hvor vi standsede, i en Højde af 340 Meter. 



Da Terrainet her var altfor ujævnt til , at der kunde ud- 

 stikkes en Basis, ja selv for ujævnt til, at Teltet kunde rejses 

 dér, gik vi c. 800 Meter tilbage og sloge Telt for Natten. Ved 

 en her udstukken Basis fandtes det , at Dalens Bund med 

 Bræerne laa i en Afstand af c. 2 Mil fra Teltpladsen. Da vi den 

 første Dag havde gaaet c. 2 Mil, og den anden antagelig noget 

 over 1 Mil, kan altsaa Dalens hele Længde anslaas til c. 5 Mil. 

 Afsættes denne paa Hammers Kort over Disko , vil det ses, at 

 Dalen ender omtrent ved Nordfjords Bund. Om derimod de 3 

 Fjeldtoppe, der paa Kortet er afsat Nord for Nordfjord, kunne 

 ses her fra Dalen, kan ikke afgjøres, da vi fra Dalen ingen 

 Overblik kunde faa over Terrainet, og en Bestigning af Fjeldene 

 her var uudførlig under de givne Forhold ; dog er det sand- 

 synligt, at de høre til det Fjeldparti, der danner Vestsiden af 

 det Indre af Kuganguak-Dal. 



18* 



